Projekts

2019. gada . oktobrī Rīkojums Nr.

Rīgā (prot. Nr.   .§)

**Par Ķeguma novada pašvaldības nekustamā īpašuma pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Ķeguma novada pašvaldības īpašumā esošo nekustamo īpašumu "Vilku kalna ceļš" (nekustamā īpašuma kadastra Nr. 7444 001 0402) – zemes vienību (zemes vienības kadastra apzīmējums 7444 001 0184) 4,87 ha platībā un zemes vienību (zemes vienības kadastra apzīmējums 7444 005 0329) 5.92 ha platībā ar tām saistīto inženierbūvi "Vilku kalna ceļš" (būves kadastra apzīmējums 7444 005 0329 001) – Birzgales pagastā, Ķeguma novadā.

2. Zemkopības ministrijai šā rīkojuma 1. punktā minēto nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Ķeguma novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz šā rīkojuma 1. punktā minēto nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

 Ministru prezidents A. K. Kariņš

Zemkopības ministrs K. Gerhards